**НАРОДНО ЧИТАЛИЩЕ «ВЪЗРАЖДАНЕ – 2001 г.“**

 **с. БАРАКОВО, общ. КОЧЕРИНОВО**

 e-mail: chitalishte\_barakovo@abv.bg

 **Отчет за дейността на читалището през 2022 година**

Българското читалище се възприема от обществото като културна институция, завоювала своите позиции през годините на своето съществуване и доказала, че е необходима. Заедно с това се откроява и специфичната мисия на читалището за съхранение и развитие на традиционните ценности на нацията.

В своето вече 21-годишно съществуване Народно читалище „Възраждане – 2001 г.”, с. Бараково се е превърнало в основна клетка на културата със свое място и роля в живота на местната общност.

През последните години – години на бързо развитие на обществото, най-вече в технологично отношение, читалището вече е не само традиционната културно-просветна организация за най-широк кръг от населението, но и институция, която отговаря на съвременните изисквания за бърз достъп до информация, за предоставяне по иновативен начин възможности за развитие творческия потенциал на населението.

Особено внимание се обръща на взаимовръзката между поколенията, най-вече с оглед

задоволяване потребностите на младите хора. Дейността на е винаги свързана с променящите се социално-икономически условия в общността, изменящите се ценности и потребности на хората.

Управляващ орган на читалището е читалищното настоятелство, което се състои от три члена, с председател Райна Костадинова Стойчева и Секретар-библиотекар Лалка Асенова Иванова. Те заедно и поотделно представляват Читалището. През ноември Народно читалище „Възраждане – 2001 г.”, с. Бараково бе пререгистрирано ,спрямо изискванията на Закона за народните читалища.

По отношение на заложените приоритетни задачи за изминалия отчетен период, които бяха:

- Поддържане на читалищната библиотека;

 - Обогатяване и развитие на любителското художествено творчество;

 - Обогатяване на формите и дейностите за съхраняване и популяризиране на културно историческото наследство;

 - Развитие на краезнанието като един от важните моменти от читалищната дейност за съхраняване и популяризиране историята на родния край; някои от тях не беше възможно да се изпълнят или обогатят, но други – най-вече популяризиране на културно-историческото наследство и краезнанието.

**ДЕЙНОСТИ:**

 Библиотечна и информационна дейност

 Една от основните дейности на читалището е библиотечната дейност. Основна ѝ цел е привличане на читатели от най- ранна детска възраст.

Към читалището функционират два отдела на библиотеката - за деца и за възрастни. Читалищната библиотека е една от най-работещите и инициативни библиотеки в Общината. За съжаление през последните години броят на читателите намалява и причините за това са различни: при по-младото поколение причините варират от нежелание за четене до четене онлайн. При по-възрастните – от липса на време за някои до невъзможност да посещават библиотеката поради факта, че е на втория етаж и за най-възрастните читатели е трудно достъпна. Но всъщност основната причина за намаляване броя на читателите е липса на навици за четене. Именно за това, библиотеката реализира различни инициативи, насочени към най-малките – децата от Детски център „Тимъти“; Детска градина , филиал Бараково с цел възпитаване на любов към книгата и четенето. През годината се провеждаха чествания на дати от местния и националния календар, срещи с местни дейци на науката и културата, и разбира се – подреждане на кътове и витрини като утвърден начин за популяризиране на творчеството на авторите или събитията. Библиотечния фонд наброява 7 295 библиотечни материала. /към 31.12.2022г.

**Културно – масови и библиотечни мероприятия**:

Читалището организира традиционни празници и чествания, свързани с местния и националния календар. Работи съвместно с Детски център „Тимъти“ с Председател г-жа Даниела Миланова, Детска градина , филиал Бараково, Местния бизнес , неправителствени организации и др. Близостта с Клуба на пенсионера и хората с увреждания, като място, ни помага за ежедневна комуникация и осъществяване на голяма част ат планирани и нови дейности.

Представям календарно осъществените през 2022 година:

 МЕСЕЦ ЯНУАРИ

02.01. Годишнина от рождението на Блага Димитрова – четене

 в Читалищната Библиотека/ЧБ/,с възрастни

06.01. Годишнина от рождението на Христо Ботев - Детско утро

06.01. Богоявление – За светеца, празника и обичая – беседа,

 заедно с Църковното настоятелство

08.01. Бабин ден - български обичаи и ритуали- празник,200 лв.

13.01. Да си спомним за Щастливеца /13.01.1863-1897 г./

 МЕСЕЦ ФЕВРУАРИ

 01.02. Ден на лозаря /Трифон Зарезан/ -честване, с ЦН,20 лв.

10.02. Посещение на галерия Владимир Димитров- Майстора

 в гр. Кюстендил

19.02. Годишнина от обесването на Васил Левски /149 години/

26.02. Годишнина от рождението на Виктор Юго /218 години/

28.02. 115 години от рождението на Емилиян Станев

МЕСЕЦ МАРТ

01.03. Ден на мартеницата – изложба-базар, ЧН и ГС

01.03. Ден на самодееца , с ГС „Заедно за успех“,100 лв.

02.03. Сирни Заговезни- Ден за прошка, ЧН,ДХУ

03.03. Национален празник – концерт

08.03. Международен ден на жените-празник, 250 лв.

21.03. Световен ден на поезията – представяне стиховете на

 14-годишния Юлиян Димитров и конкурс за най-изразително четене на поезия с ученици от прогимназиален етап

20.03. Екскурзия с културно-историческа цел до Сандански, Рупите и Златолист

25.03. Благовещение и Ден на майката – честване , ЦН и

 ГС „Заедно за успех“, 200 лв.

27.03. Международен ден на театъра, посещения на постановки в ДТ „Никола Вапцаров“ Благоевград и Учебен театър към ЮЗУ „Неофит Рилски“

28.03. 135 години от рождението на Димчо Дебелянов

МЕСЕЦ АПРИЛ

Април Лазаровден ,СОУ „Христо Ботев“ Кочериново и ЧН, 50 лв.

Април Бал на цветята , Детска градина Бараково и ЧН,100 лв.

 Седмица на детската книга и изкуствата за деца

Април „Бог е любов”-седмица на благотворителността, ЧН и ЦН,50 лв.

22.04. Ден на хляба – празник на открито и среща

 с хлебопроизводители,ЧН,50 лв.

23.04. Световен ден на книгата и авторското право

27.04. На театралната постановка „Умопомрачение“ в Зала Яворов , Благоевтрад

30.04. 146 години от Априлското въстание

 Засаждане на дръвчета , Кметство, ЧН и ГС

МЕСЕЦ МАЙ

 Великденска творителница за стари и млади, ЧН

06.05. Гергьовден, ЦН

09.05. Ден на Европа- ден на европейските общности, ЧН

11.05. Национален ден на библиотекаря, ЧН

11.05. Празник на детските таланти ,ЧН

13.05. ”Магията на пролетта“ – изложба на творби, ЧН

24.05. Ден на буквите, българската просвета и култура .

 Празник на читалището:

28.05. Беседа „Големият Пенчо Славейков“ /1886-1912/

МЕСЕЦ ЮНИ

01.06. Ден на детето под надслов: С игрите на баба и дядо ,ЧН

02.06. Ден на Ботев ,ЧН

18, 19 юни – Екскурзия с познавателна цел – Дряновски манастир, Габрово и Етъра, Лясковец и Велико Търново. Посещение на забележителности и исторически места.

19.06. Годишнина от написването на История Славянобългарска, ЧН

29.06. Ден на занаятите „Да се поучим от миналото“, ЧН

Излет в парк Бачиново, Благоевград и православна беседа в Храм „Св. Николай Чудотворец“

МЕСЕЦ ЮЛИ

09.07. Годишнина от рождението на Иван Вазов

18.07. Годишнина от рождението на Васил Левски и Елин Пелин

30.07. Световен ден на приятелството- дейности с НПО.

МЕСЕЦ АВГУСТ

02.08. Годишнина от Илинденско-Преображенското въстание

21.08. Годишнина от рождението на Ангел Каралийчев

27.08. Традиционен събор ,Община Кочериново, ЧН,

МЕСЕЦ СЕПТЕМВРИ

01.09. Годишнина от рождението на Добри Чинтулов, ЧН

06.09. Ден на Съединението, ЧН

06.09. Годишнина от рождението на Стоян Михайловски, ЧН

08.09. Празник на плодородието и Рождество Богородично, ЧН и ЦН

17.09. С Мъдрост, Вяра, Надежда и Любов по светъл път, ЦН и ЧН

На фестивал „Балканска черга“ и в къщата – музей на Владимир Димитров – Майстора в с. Шишковци

22.09. Ден на Независимостта на България и празник на българското знаме, ЧН и ГС „Заедно за успех“,

МЕСЕЦ ОКТОМВРИ

01.10. Ден на възрастните хора, музиката и поезията – пътуване ,ЧН

05.10. Отбелязване на 110 години от Освобождението на Бараково

15.10. „Йордан Йовков – мъдрецът на живота“/1878-15.10.1937/

Четения с ученици на творби от Ран Босилек и възрастни от Яворов

19.10. Поклонническо пътуване до Манастир „Св. Мина“ София и посещение на знакови места в столицата.

31.10. Опознаване на Областния ни град Кюстендил от 51 читалищни членове с престой от 7 дни.

МЕСЕЦ НОЕМВРИ

01.11. Ден на народните будители, ЧН Тържествено заседание на настоятелството и награждаване на съвременни будители с финансовата подкрепа на Общински съвет гр. Кочериново, в лицето на Съветника г-жа Миланова. ;

02.11. Годишнина от рождението на Асен Разцветников /1897-1951/

11.11. Пътуване, религиозен туризъм ,ЦН и ЧН

17.11. Годишнина от рождението на Петко Р. Славейков

 / 17.11. 1827 г. - 1 юли 1895 /

21.11. Ден на Християнското семейство, ЧН

 Годишнина от рождението на Паисий Хилендарски / 1722 г.- 1773 г./

МЕСЕЦ ДЕКЕМВРИ

01.12. Коледна работилница, ЧН

03.12. Отбелязване на Деня на инвалида, ДХУ и ЧН

16.12. Тържество - увеселение

20.12. Игнажден – За празника и народните вярвания, ЧН и ЦН

24.12. Бъдни вечер - възстановка на обичаите, свързани

 с Бъдник, ЧН и ГС „Заедно за успех“

28.12. НОВОГОДИШНО ТЪРЖЕСТВО, ЧН и ГС „Заедно за успех“

Забележка: Използвани съкращения:

ЧН- читалищно настоятелство

 ГС – гражданско сдружение

ЦН – църковно настоятелство

 ДХУ – Дружество на хората с увреждания

В читалището се предоставят редица услуги на населението: копиране, принтиране, изпращане на е-мейл, сканиране, Всичко това се прави с цел да се улесни достъпа на местното население до услуги, свързани с новите технологии, и от друга страна да се спести време на хората и пътуване до градовете.

**Материално техническа база**

От 2001 г. с решение на Общински съвет гр. Кочериново, на Читалището са предоставени 4 помещения за безвъзмездно ползване и стопанисване на етаж от Сградата – собственост на Община Кочериново. Тук се помещават Кметството и Клубът. Тази близост помага комуникацията и дейностите с хората да се осъществяват по-добре и с взаимна полза. Радваме се, че с общински средства се направи ремонт на залата, която се ползва ежедневно. Сега тя е с климатик, ПВЦ дограма и вертикални щори, което допълва уюта.

 На всички, които участват с ентусиазъм в читалищната дейност, изказваме своето уважение и благодарност. И нека със своя пример да заразят и нови участници в читалищните дела. Защото Българският дух трябва да е жив и да ПРЕБЪДЕ!

Февруари, 2023 г. Секретар:………………/Л. Иванова/

С. Бараково